Lav et referat af nedenstående tekst:

Tekst:
Flere af de ikoniske hvide badehuse ved Løkken står ikke længere der, hvor de blev placeret, da de kom ud på stranden i foråret. Den kraftige vestenvind har fået bølgerne til at skylle op omkring badehusene, og det har betydet, at nogle af husene i løbet af det seneste døgn har taget sig en sejltur. - Det er meget usædvanligt, at vi får så hård blæst så tidligt på året. Det plejer at være hen i september, at nogle af husene kommer ud at sejle, siger Frank Sørensen. 'Intet at gøre' Han har sammen med sin hustru Karen Marie haft badehus i Løkken i 50 år. Der har været et badehus i familiens varetægt i de seneste 70 år, men det er altså sjældent, at badehusejerne har oplevet så kraftig blæst om sommeren, som tilfældet er nu. - Der er intet at gøre ved det nu. Vi må vente på, at det løjer af, siger Frank Sørensen. Det blæsende vejr fortsætter det meste af mandagen, oplyser TV 2 Vejret. Se vejrudsigten for mandagen her:

Referat:
Det plejer først at være i efteråret, at badehusejerne i Løkken skal frygte for vind og vejr.